Vytautas Mitalas

Vytautas Mitalas (g. 1989 m. birželio 16 d. Vilniuje) – Lietuvos politikas.

Biografija 

2008 m. baigė Vilniaus Žemynos gimnaziją, 2014 m. – Vilniaus universiteto Tarptautinių santykių ir politikos mokslų institutą.

2008 m. įsitraukė į politinę ir nevyriausybinių organizacijų veiklą. Buvo Vilniaus liberalaus jaunimo organizacijos pirmininkas, nacionalinės Jaunimo reikalų tarybos narys, Vilniaus jaunimo organizacijų sąjungos „Apskritas stalas“ valdybos narys.

2012 m. švietimo ir mokslo ministro Gintaro Steponavičiaus patarėjas. 2012–2016 m. Seimo nario padėjėjas.

2015–2020 m. Vilniaus miesto savivaldybės tarybos narys, buvo Kultūros, švietimo ir sporto komiteto pirmininku.

2017–2018 m. Liberalų sąjūdžio sekretoriato projektų vadovas ir 2018–2019 m. – Lietuvos laisvosios rinkos instituto ekspertas.

2019 m. balandį – 2020 m. lapkritį Vilniaus vicemeras, atsakingas už mokyklų, ūkio ir transporto, miesto plėtros bei socialinius klausimus.

Nuo 2020 m. lapkričio – 2020–2024 m. Seimo narys, Seimo pirmininkės Viktorijos Čmilytės-Nielsen pavaduotojas.

Šaltiniai 

Seimo nariai
Liberalų partijos